stanford-oval/wikipedia huggingface dataset:
21 ביולי
אירועים היסטוריים ביום זה

1456 – המצור על בלגרד (1456) ניצחון ההונגרים על הטורקים. עצירת התפשטות הטורקים לאירופה ל-70 שנים
1718 – הסכם שלום פוז'ארוואץ נחתם בעיר הסרבית פוז'ארוואץ בין האימפריה העות'מאנית מצד אחד ובין אוסטריה והרפובליקה של ונציה מצד שני
1774 – נחתם הסכם קוצ'וק קאינרג'ה שסיים את המלחמה העות'מאנית-רוסית (1768–1774)
1831 – הכתרת לאופולד הראשון, מלך הבלגים, המלך הראשון של בלגיה
1865 – בכיכר השוק בספרינגפילד, מיזורי, ביל "הפרוע" היקוק יורה בדייב טוט למוות במה שנחשב לדו-קרב הראשון במערב הפרוע
1873 – באדיר איווה, ג'סי ג'יימס וכנופיית ג'יימס יונגר מבצעים את שוד הרכבת המוצלח הראשון במערב הפרוע (הם שודדים 3,000 דולר מרכבת ה"רוק איילנד אקספרס")
1944 – מלחמת העולם השנייה: הקרב על גואם – כוחות אמריקאים נוחתים בגואם והקרב מתחיל (הסתיים ב-10 באוגוסט)
1954 – מלחמת הודו–סין: ועידת ז'נבה מחלקת את וייטנאם לצפון וייטנאם ודרום וייטנאם
1960 – סירימאבו בנדרנאיקה מושבעת כראשת הממשלה של ציילון, ובכך הופכת לאישה הראשונה לעמוד בראש ממשלה בעולם המודרני
1969 – בשעה 4:56 בבוקר (שעון ישראל) ניל ארמסטרונג דרך על הירח באומרו ”זהו צעד קטן לאדם, צעד גדול לאנושות”
1970 – לאחר 11 שנים הסתיימה בניית הסכר הגבוה של סכר אסואן במצרים
1972 – יום שישי העקוב מדם, סדרת התקפות טרור שבוצעו על ידי הIRA הזמני (הצבא האירי הרפובליקני) באזור בלפסט
1973 – פרשת לילהאמר: סוכני "המוסד" יורים למוות בעיר לילהאמר בנורווגיה באחמד בושיקי, מלצר ממוצא מרוקאי, לאחר שחשבו שהוא עלי חסן סלאמה, ראש ארגון "ספטמבר השחור"
1983 – נמדדת הטמפרטורה הנמוכה ביותר שנמדדה אי פעם בכדור הארץ: -89.2 מעלות צלזיוס באנטארקטיקה
1995 – תחילתו של משבר מצרי טאיוואן השלישי – משבר מדיני בין סין לטאיוואן
2002 – ענקית הטלקום WorldCom מכריזה על פשיטת רגל, בזמנו, פשיטת הרגל הגדולה ביותר בתולדות ארצות הברית
2007 – הספר הארי פוטר ואוצרות המוות, הספר השביעי והאחרון בסדרת ספרי הארי פוטר יוצא לאור באנגלית, כעשר שנים לאחר הספר הראשון בסדרה
2011 – נחיתת משימת מעבורת החלל אטלנטיס STS-135 לאחר שהות בחלל של 12 יום ו-28 שעות. זו הטיסה האחרונה בתוכנית מעבורות החלל של ארצות הברית, ובכך מסתיימות טיסות החלל המאוישות מארצות הברית עד לשנת 2020
נפטרו

1403 – הנרי פרסי, אביר הבירית (נולד ב-1364)
1425 – מנואל השני, קיסר האימפריה הביזנטית (נולד ב-1350)
1552 – אנטוניו דה מנדוסה, מנהלן ספרדי (נולד ב-1495)
1796 – רוברט ברנס, המשורר הלאומי של סקוטלנד (נולד ב-1759)
1943 – צ'ארלי פדוק, אתלט אמריקאי (נולד ב-1900)
1944 – קלאוס שנק פון שטאופנברג, אריסטוקרט גרמני, קצין הוורמאכט (נולד ב-1907)
1944 – לודוויג בק, ראש המטה של הוורמאכט בזמן המשטר הנאצי (נולד ב-1880)
1998 – אלן שפרד, אסטרונאוט (נולד ב-1923)
2004 – ג'רי גולדסמית', מלחין סרטים אמריקני (נולד ב-1929)
2004 – אדוארד ב. לואיס, גנטיקאי אמריקאי, חתן פרס נובל לפיזיולוגיה ולרפואה (נולד ב-1918)
2005 – זהרה וילבוש, מומחית לפולקלור ואתנוגרפיה יהודית ומומחית לתרבות חומרית של עדות ישראל (נולדה ב-1907)
2012 – דוד טבק, אתלט ישראלי (נולד ב-1927)
2015 – תיאודור ביקל, שחקן קולנוע ותיאטרון יהודי-אמריקאי (נולד ב-1924)
2016 – אמנון לין, חבר הכנסת (נולד ב-1924)
2019 – יעקב מלכין, סופר ומחזאי, עורך, מתרגם, מבקר תרבות ומחנך ישראלי (נולד ב-1926)
2022 – אווה זלר, כדורגלן גרמני ששיחק בעמדת החלוץ (נולד ב-1936)
2023 – טוני בנט, זמר אמריקאי (נולד ב-1926)
2024 – אבי ברדוגו, עורך דין ופעיל חברתי, ממייסדי תנועת הפנתרים השחורים ומפלגת עלה ירוק (נולד ב-1943)
חגים ואירועים החלים ביום זה

בלגיה: יום חג לאומי (לזכר הכתרת המלך לאופולד הראשון, מלך בלגיה הראשון, בשנת 1831)
בוליביה: יום הקדושים
גואם: יום השחרור (1944)
20 ביולי – 22 ביולי
יולי
לוח אירועים שנתי
ניל ארמסטרונג, 1969
אלכסנדר מוקדון נולד ב-21 או 20 ביולי
ארנסט המינגוויי
CF-105

אוורו קנדה CF-105 ארו היה מטוס יירוט קנדי בתצורת כנף דלתא. המטוס תוכנן החל משנת 1953, ונחשב להישג הנדסי נכבד של התעשייה האווירית הקנדית בעומדו בדרישה למהירות מאך 2 בגובה 50 אלף רגל. המטוס היה מיועד להיות המיירט העיקרי של חיל האוויר הקנדי בשנות השישים של המאה העשרים ולאחריהן, אך בשל תהפוכות פוליטיות בקנדה וביחסיה עם ארצות הברית, בוטל בשנת 1958 פיתוח הארו והמנוע שלו, מסוג "אורנדה אירוקיז". גם כיום, כיובל שנים לאחר מכן, ביטול פרויקט הארו הוא נושא שנוי במחלוקת ציבורית בקנדה.
מאפיינים

צוות:2
אורך:23.715 מטר
מוטת כנפיים:15.24 מטר
גובה:15.24 מטר
שטח כנף:113.8 מטר מרובע
משקל ריק:49,040 ליברות (22,245 ק"ג)
משקל טעון:57,000 ליברות (25,855 ק"ג)
משקל המראה מרבי:62,430 ליברות (28,315 ק"ג)
הנעה:Arrow Mk.1:זוג מנעי פראט אנד וויטני J75-3/5 עם מבער אחורי.
Arrow Mk.2:זוג מנעי אוראנדה PS-13 אירקוייס עם מבער אחורי.
דחף יבש: פראט אנד וויטני 47,000 ליברות (209.1 קילו ניוטון) למנוע.
דחף עם מבער אחורי: פראט אנד וויטני 72,000 ליברות (287,000 קילו ניוטון) למנוע.
דחף יבש: אוראנדה PS-13 אירקוייס 56,000 ליברות (249.1 קילו ניוטון) למנוע.
דחף עם מבער אחורי:אוראנדה PS-13 אירקוייס 88,000 ליברות (356,000 קילו ניוטון) למנוע.
ביצועים

מהירות מרבית:3,562 קמ"ש (3.46+ מאך)
סייג רום:58,500 רגל (17,000+ מטר)
חימוש

תותח: 3 תותחים
טילים: 8 טילי ספארו או 9 טילים מונחי חום.
Hebrew school

Hebrew school (בתרגום חופשי: "בית-ספר עברי" או "בית-ספר לעברית") הוא מודל לבתי ספר יהודיים בתפוצות, ובפרט במדינות דוברות-אנגלית. בתי ספר אלו לילדים ולנוער מתמקדים בהעברת נושאים יהודיים וציונים לתלמידיהם: היסטוריה יהודית, לימוד השפה העברית וכן הכנה לטקסי בר המצווה ובת המצווה. בית הספר העברי ממוקם בדרך כלל בכיתות ייעודיות בתוך בית כנסת, בהדרכת מורה לעברית ואף רב מקומי.
רקע

על-פי מאמר בכתב העת המדעי "Jewish Quarterly Review", שכותרתו "The Jewish Sunday School Movement in the United States" משנת 1900, ההתחלה המדויקת של בתי הספר היהודיים בימי ראשון לא ברורה. יש המייחסים את יצירותיה של רבקה גרץ מפילדלפיה כתרומה משמעותית להתפתחות החינוך העברי בארצות הברית. גרץ טענה כי הכרחי להעניק חינוך יהודי לבני הנוער המגיעים מרקע חילוני לחלוטין.
תוכנית הלימודים

בית הספר העברי מתרחש בדרך כלל ביום ראשון ולעיתים גם בימי שלישי או רביעי בשעות אחר הצהריים לאחר חינוך החול בבתי ספר פרטיים או ציבוריים.
כיום, חינוך עברי ממוצע מתחיל בשלב הגן ומגיע לשיאו בכיתה י'. בשלב זה מתקיים תהליך (הדומה לקונפירמציה) בבתי הספר הרפורמים והקונסרבטיביים, אך לא בבתי ספר אורתודוקסיים. תלמידים אורתודוקסים לומדים בדרך כלל בבתי ספר דתיים כמו ישיבות, שם הם לומדים תורה ותלמוד. החינוך האורתודוקסי מכשיר לרוב נערים צעירים לרבנות וכולל לימוד מעמיק יותר מהחינוך העברי. הבדל נוסף בין החינוך האורתודוקסי לבין זה העברי הוא השילוב המגדרי. בבתי הספר העבריים ישנו שילוב מגדרי בין נערים לנערות, לעומת הפרדה במוסדות האורתודוקסיים.
תוכנית הלימודים > גן וכיתה א'

במהלך הגן ובכיתה א', התלמידים מתוודעים לחגים ומועדים יהודיים וישראלים בולטים. יתר על כן, הם מתוודעים אל האלפבית העברי. בנוסף על כך, התלמידים לומדים עברית בסיסית ואת ברכות השבת. בכיתה א' לומדים התלמידים את סיפורי ספר בראשית.
תוכנית הלימודים > כיתה ב' עד כיתה ה'

בשלב זה התלמידים מרחיבים את ידיעתם ביהדות, ובהן קריאת שמע וברכות בסיסיות (ברכת המוציא לחם מן הארץ, ברכת בורא פרי הגפן וכו'). התלמידים לומדים את מושג הצדקה, מנהגים יהודיים נפוצים, ההיסטוריה היהודית ולימודי ארץ ישראל. השיעורים עשויים לכלול גם נושאי אתיקה ומוסר יהודיים.
הערות שוליים

↑  "The Jewish Sunday School Movement in the United States". The Jewish Quarterly Review. New York: MacMillan Company. 12. 1900.
↑  "Temple Emanu-El".
↑  "Curriculum". אורכב מ-המקור ב-19 במאי 2009. נבדק ב-9 בספטמבר 2009. {{cite web}}:  (עזרה)
Mariah Carey's Magical Christmas Special (Apple TV+ Original Soundtrack)

Mariah Carey's Magical Christmas Special (Apple TV+ Original Soundtrack) הוא פסקול של הזמרת-יוצרת האמריקאית מריה קארי. הפסקול יצא לאור ב-4 בדצמבר 2020, על ידי חברת התקליטים סוני מיוזיק אנטרטיינמנט. הוא מתבסס על ספיישל חג המולד, "Mariah Carey's Magical Christmas Special".
מתוך הפסקול, יצא סינגל אחד, בו מתארחות אריאנה גרנדה וג'ניפר הדסון.
רקע

בשנת 2020, נודע כי קארי תוציא ספיישל חג המולד, תוך שנודע כי היא תשתף פעולה עם אריאנה גרנדה וג'ניפר הדסון בשיר חדש. בהמשך, פורסם כי שיר הנושא של הספיישל ושל הפסקול יהיה חידוש לשיר "Oh Santa!", אותו הוציאה קארי במקור בשנת 2010, כחלק מאלבומה, Merry Christmas II You.
בנוסף לשיר המחודש, הקליטה קארי שירים ידועים כמו "O Holy Night" ו-"Joy to the World".
רשימת רצועות

| Mariah Carey's Magical Christmas Special (Apple TV+ Original Soundtrack)> מס' | Mariah Carey's Magical Christmas Special (Apple TV+ Original Soundtrack)> שם | Mariah Carey's Magical Christmas Special (Apple TV+ Original Soundtrack)> משך | Mariah Carey's Magical Christmas Special (Apple TV+ Original Soundtrack)>  | Mariah Carey's Magical Christmas Special (Apple TV+ Original Soundtrack)>  | Mariah Carey's Magical Christmas Special (Apple TV+ Original Soundtrack)>  | Mariah Carey's Magical Christmas Special (Apple TV+ Original Soundtrack)>  | Mariah Carey's Magical Christmas Special (Apple TV+ Original Soundtrack)>  | Mariah Carey's Magical Christmas Special (Apple TV+ Original Soundtrack)>  | Mariah Carey's Magical Christmas Special (Apple TV+ Original Soundtrack)>  |
| --- | --- | --- | --- | --- | --- | --- | --- | --- | --- |
| 1. | Overture "Little Mariah's" Theme  | 0:14 |  |  |  |  |  |  |  |
| 2. | Sleigh Ride  | 2:39 |  |  |  |  |  |  |  |
| 3. | Hark! The Herald Angels Sing (Interlude)  | 0:19 |  |  |  |  |  |  |  |
| 4. | When Christmas Comes (Magical Christmas Mix)  | 2:27 |  |  |  |  |  |  |  |
| 5. | Let it Snow! Let it Snow! Let it Snow! (Outro)  | 0:13 |  |  |  |  |  |  |  |
| 6. | Peanuts...All I Want (Interlude)  | 0:43 |  |  |  |  |  |  |  |
| 7. | Christmas Time Is Here  | 1:58 |  |  |  |  |  |  |  |
| 8. | Santa Claus Is Comin' to Town (Intro)  | 0:25 |  |  |  |  |  |  |  |
| 9. | Oh Santa! (בהשתתפות אריאנה גרנדה וג'ניפר הדסון)   | 3:20 |  |  |  |  |  |  |  |
| 10. | Here Comes Santa Claus (Right Down Santa Claus Lane) / House Top Celebration (בהשתתפות סנופ דוג וג'רמיין דופרי)   | 2:20 |  |  |  |  |  |  |  |
| 11. | Sugar Plum Fairy (Magical Christmas Mix)  | 1:18 |  |  |  |  |  |  |  |
| 12. | Christmas Time Is in the Air Again (Magical Christmas Mix)  | 3:04 |  |  |  |  |  |  |  |
| 13. | O Holy Night (Magical Christmas Mix)  | 2:50 |  |  |  |  |  |  |  |
| 14. | Joy to the World (Magical Christmas Mix)  | 4:11 |  |  |  |  |  |  |  |
| 15. | Silent Night (Magical Christmas Mix)  | 2:28 |  |  |  |  |  |  |  |
| 16. | All I Want for Christmas Is You (Magical Christmas Mix)  | 4:29 |  |  |  |  |  |  |  |
| 17. | Little Mimi's Theme  | 0:17 |  |  |  |  |  |  |  |
| משך כולל: | משך כולל: | 33:15 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  ארצות הברית | בילבורד 200 | 100 |
|  ארצות הברית | מצעד אלבומי החג | 28 |
|  הממלכה המאוחדת | מצעד האלבומים הבריטי | – |
|  הממלכה המאוחדת | מצעד הפסקולים | 10 |
|  יפן | אוריקון | 100 |
|  קנדה | מצעד האלבומים הקנדי | 99 |
|  שווייץ | המצעד השווייצרי | 37 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 4 בדצמבר 2020 | הזרמת מוזיקה • הורדה דיגיטלית | קולומביה • לגסי |  |
| עולם | 11 בדצמבר 2020 | הזרמת מוזיקה • הורדה דיגיטלית | קולומביה • לגסי |  |
CES

לוגו התערוכה
Consumer Electronics Show (בראשי תיבות: CES; או International Consumer Electronics Show - התערוכה הבינלאומית של אלקטרוניקה ביתית) היא תערוכה מסחרית בתחום הטכנולוגיה שמתקיימת מדי שנה בחודש ינואר במרכז הכנסים בלאס וגאס, נבדה, ארצות הברית. לצד התערוכה המרכזית מתקיימת תערוכה שאינה פתוחה לציבור, במימון איגוד מוצרי הטכנולוגיה לצרכנים (Consumer Technology Association) (לשעבר, איגוד מוצרי האלקטרוניקה לצרכנים (Consumer Electronics Association)), שבה ניתנת למשל הצצה מוקדמת על מוצרים מתוכננים וניתנות הכרזות רשמיות על מוצרים חדשים. כוכבה של תערוכת CES דרך לאחר ביטולה של תערוכת COMDEX.
תולדות התערוכה

תערוכת CES הראשונה התקיימה ביוני 1967 בניו יורק. היא היוותה תחליף לאירוע Chicago Music Show (אירוע המוזיקה של שיקגו), שעד אז שימש כאירוע המרכזי שבו הוצגו מוצרי אלקטרוניקה לשימוש צרכני. באירוע הציגו מעל 100 חברות וביקרו בו כ-17,500 מבקרים. הנאום הפותח של התערוכה ניתן על ידי יו"ר מוטורולה בוב גלווין (Bob Galvin)‏. מ-1978 עד 1994 נערכה תערוכת CES פעמיים בשנה, כאשר בינואר מתקיים אירוע ה-Winter Consumer Electorincs Show‏ (WCES; תערוכת החורף לאלקטרוניקה לצרכנים) בלאס וגאס, וביוני מתקיים אירוע ה-Summer Consumer Electronics Show ‏(SCES; תערוכת הקיץ לאלקטרוניקה לצרכנים) בשיקגו.
בשנת 1995 התקיימה תערוכת הקיץ בלאס וגאס, כמתוכנן. אך, בעקבות דעיכת הפופולריות של תערוכות הקיץ בשיקגו, החליטו המארגנים לנסות להפוך את התערוכה לתערוכה נודדת שתבקר בכמה ערים שונות, החל מ-1995, כאשר התערוכה הראשונה במסע התערוכות תוכננה להתקיים במרכז הכנסים של פנסילבניה (Pennsylvania Convention Center) בפילדלפיה. אולם, תערוכת המשחקים E3 שהתקיימה בשנה זו בפעם הראשונה, תוכננה להתקיים בחוף המערבי באותו סוף-שבוע ורבים מהמציגים בתערוכת ה-CES הביעו את מחאתם בפני מארגני תערוכת הקיץ בפילדלפיה, מה שהביא לביטולה. תערוכת החורף של 1996 התקיימה שוב בלאס וגאס בחודש ינואר, ולאחריה התקיימה תערוכת קיץ באורלנדו, פלורידה, אולם בתערוכת קיץ זו רק חלק קטן מהמציגים הקבועים בתערוכה לקחו בה חלק. ב-1997 נחלה שוב תערוכת החורף בלאס וגאס הצלחה רבה. תערוכת ה"קיץ" הבא תוכננה יחד עם תערוכת האביב של COMDEX באטלנטה, אך כאשר רק כעשרים חברות התכוונו להשתתף בתצוגה של CES, חלקה של CES בתערוכה משותפת זו בוטל.
ב-1998 התערוכה החלה להתקיים על בסיס שנתי, בלאס וגאס בלבד. הקמת מבנה התערוכה בלאס וגאס ופירוקו אורכים 18 ימים לערך.
בתאריך 7.10.2013 התערוכה הגיעה לישראל, בפעם הראשונה.
ב-2015 הציגה חברת ZUtA Labs מישראל את המדפסת רובוטית הניידת הראשונה בעולם וזכתה בתואר ה־Best of Innovation בקטגוריית ה־Computer Accessories.
כמה מהמוצרים שהוצגו בתערוכה

להלן כמה מהמוצרים החשובים שהוצגו בתערוכה:
מכשיר וידאו טייפ, 1970
נגן לייזרדיסק, 1974
קונסולת פונג ביתית, של חברת אטארי, 1975
מצלמת וידאו, 1981
נגן תקליטורים, 1981
קומודור 64, 1982
קומודור אמיגה, 1984
קונסולת המשחקים Nintendo Entertainment System של נינטנדו, 1985
טטריס, 1988
מינידיסק, 1993
Radio Data System,‏ 1993
DVD,‏ 1996
HDTV,‏ 1998
PVR,‏ 1999
Xbox,‏ 2001
צג פלזמה, 2001
Blu-ray,‏ 2003
HD DVD,‏ 2004
IPTV,‏ 2005
צג OLED,‏ 2008
Google Nexus One,‏ 2010
הערות שוליים

↑  First CES Goes Broadway in June 1967, Bob Gerson, TWICE, August 28, 2006
↑  "Grandest Gadgets", Las Vegas Review-Journal, Page A1, January 6, 2007.
↑  https://www.cesweb.org/News/Press-Releases/CES-Press-Release.aspx?NodeID=0a3de20d-decc-4aff-b809-5a10f0798d71
↑  "About CES". cesweb.org. אורכב מ-המקור ב-2008-12-08. נבדק ב-2012-01-09.
מבקרים משוטטים בין מוצגיה של חברת LG אלקטרוניקה בתערוכת CES 2010
מכשיר הווידאו טייפ הוצג לציבור בתערוכה בשנת 1970
ב-1981 הוצג לציבור בתערוכה נגן התקליטורים
טכנולוגיית ה-DVD הוצגה לציבור בתערוכה בשנת 1996
מכשיר ה-Xbox הוצג לציבור בתערוכה בשנת 2001
Hediye

"Hediye" (באנגלית: "The Gift"; ובעברית: "הַמַּתָּנָה") הוא שיר שהוקלט על ידי הזמרת-יוצרת הטורקייה סילה, מתוך אלבום האולפן החמישי שלה, Yeni Ay (2014). הוא יצא לאור ב-17 במרץ 2015, בהוצאת חברת התקליטים סוני מיוזיק אנטרטיינמנט כסינגל הרביעי והאחרון מתוך האלבום.
השיר הגיע למקום הראשון בטורקיה טופ 20 והיה לשלישי מהאלבום שעשה זאת.
רקע וכתיבה

השיר נכתב על ידי סילה לבדה והופק על ידה ועל ידי אפה בהאדיר, שהייתה אחראית להפקה של הלהיט "Vaziyetler",‏ "Yabancı" ו-"Reverans". השיר כשמו, מדבר על מתנה מסוימת שהיא בעצם דימוי לחברים של סילה; היא מגיעה לתובנה זו לאחר שהיא רבה עם בן זוגה, תוך שהיא מטיחה בו את אשר עשה לה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8 מיליון השמעות.
וידאו קליפ

הווידאו קליפ הנלווה של "Hediye" הועלה לערוץ היוטיוב של סילה ב-17 במרץ 2015, ביום יציאתו כסינגל. בתחילתו, ניתן לראות את סילה כשהיא נשענת על אחד מהקירות ברחוב, שם היא נמצאת לבדה, תוך שעל פניה מבט של אכזבה וצער. בהמשך, היא מתחילה לשיר את השיר והקליפ ממשיך.
נכון לאוגוסט 2023 עומד מונה הצפיות של הקליפ על למעלה מ-38 מיליון צפיות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  טורקיה | טורקיה טופ 20 | 1 |  |
|  טורקיה | טורקיה טופ 40 | 7 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  טורקיה | טורקיה טופ 40 | 37 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  טורקיה | טורקיה טופ 40 | 146 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  טורקיה | טורקיה טופ 40 | 319 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  טורקיה | טורקיה טופ 40 | 513 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 17 במרץ 2015 | הזרמת מוזיקה • הורדה דיגיטלית | סוני |  |
הערות שוליים

1 2 3 4 5  Sıla – Hediye (באנגלית), נבדק ב-2020-10-01
↑  MusicTopTR on Twitter: "MusicTopTR Resmi Listesinde 2015 17. haftanın Lideri.. HEDİYE - @silagencoglu @sonymusicturkey http://t.co/fTcYXkbbDM", web.archive.org, ‏2016-04-04
↑  Sıla – Vaziyetler (באנגלית), נבדק ב-2020-09-30
↑  Sıla – Reverans (באנגלית), נבדק ב-2020-10-01
↑  Sıla - Hediye lyrics + English translation, lyricstranslate.com (באנגלית)
↑  Yeni Ay, נבדק ב-2020-09-30
1 2 3 4  Sila - Hediye (Official Music Video)
Helium (שיר)

| --- | --- |
 שיר בביצוע סיה
 מתוך האלבום Fifty Shades Darker: Original Motion Picture Soundtrack
 יצא לאור:  10 בפברואר 2017
 פורמט:  הורדה דיגיטלית • סטרימינג
 תאריך הקלטה:  2017–2016
 סוגה:  פופ
 אורך:  4:12
 חברת תקליטים:  ריפבליק
 כתיבה:  סיה, כריס ברייד
 הפקה:  כריס ברייד, אוליבר קראוס
 
Helium (בעברית: הליום) הוא סינגל שהוקלט על ידי הזמרת האוסטרלית סיה, בשיתוף עם הדיג'יים דייוויד גטה ואפרוג'ק, מתוך פסקול הסרט "חמישים גוונים של אופל". השיר יצא לאור ב-25 בינואר 2018, כסינגל השלישי מתוך האלבום.
השיר הגיע למקום ה-71 במצעד הבילבורד הוט 100.
רקע וכתיבה

השיר נכתב על ידי סיה וכריס ברייד ומפיקו טרם נודע.
השיר יצא לאור כבר בשנת 2017, כסינגל שלא מתוך אלבום, וב-25 בינואר 2018, יצאה לאור גרסת רמיקס שבה השתתפו גטה ואפרוג'ק. רמיקס זה יצא באותו הזמן כסינגל השלישי והאחרון מתוך הפסקול Fifty Shades Darker: Original Motion Picture Soundtrack.
מיקומי שיא > גרסה רגילה

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 21 |  |
|  ארצות הברית | בילבורד הוט 100 | 71 |  |
|  גרמניה | GfK – טופ 100 | 30 |  |
|  ולוניה | אולטראטופ 40 | 16 |  |
|  נורווגיה | VG-lista | 15 |  |
|  ספרד | PROMUSICAE | 22 |  |
|  פלנדריה | אולטראטופ 50 | 29 |  |
|  צרפת | SNEP | 10 |  |
|  שווייץ | המצעד השווייצרי | 19 |  |
מיקומי שיא > גרסת הרמיקס

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 64 |  |
|  אוסטרליה | מצעד הסינגלים האוסטרלי | 88 |  |
|  ישראל | מדיה פורסט ישראל | - |  |
|  ישראל | גלגלצ | 1 |  |
|  ניו זילנד | המצעד הניו זילנדי הרשמי | 6 |  |
|  שוודיה | סוורייטופליסטן | 61 |  |
|  שווייץ | המצעד השווייצרי | 43 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | זהב | 25,000 |
| בריטניה (BPI) | כסף | 200,000 |
 מכירות + הזרמת מדיה בלבד
1677

שנת 1677 היא השנה ה-77 במאה ה-17. זוהי שנה רגילה, שאורכה 365 ימים. 1 בינואר 1677 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
נפטרו

21 בפברואר – ברוך שפינוזה, פילוסוף יהודי-הולנדי (נולד ב-1632)
ראו גם

ילידי 1677‎
נפטרים ב-1677‎
Dragon Ball Z: Kakarot

| --- | --- |

 כללי
 תאריך הוצאה:  17 בינואר 2020 (מחשב אישי, Xbox One ו-פלייסטיישן 4) 26 באוקטובר 2021 (נינטנדו סוויץ') 12 בינואר 2023 (פלייסטיישן 5) 3 בפברואר 2023 (Xbox Series X/S)
 סוגה:  משחק פעולה-תפקידים, משחק לחימה
 פיתוח:  CyberConnect2
 הוצאה לאור:  Bandai Namco Entertainment
 ארץ מקור:  יפן 
 שפות:  אנגלית, פורטוגזית ברזילאית, פולנית, רוסית, ספרדית, סינית מפושטת, סינית מסורתית, קוריאנית, ערבית, צרפתית, יפנית, איטלקית, ספרדית, גרמנית, תאית 
 דרישות תוכנה
 מנוע משחק:  Unreal Engine
 מצבי משחק:  שחקן יחיד
 פלטפורמות:  פלייסטיישן 4   פלייסטיישן 5   Xbox One   Xbox Series X/S  מחשב אישי
 dbar.bn-ent.net
 
דרגון בול זי: קאקארוט (באנגלית: Dragon Ball Z: Kakarot, ביפנית: ドラゴンボールZ カカロット) הוא משחק תפקידים בעולם פתוח שפותח על ידי חברת CyberConnect2, אשר הוצא לאור על ידי Bandai Namco Entertainment במקור ב-17 בינואר 2020 ל-PlayStation 4, Xbox One ולמחשב אישי.
עלילה

המשחק מבוסס על האנימה "דרגון בול זי" ועוקב אחר הרפתקאותיהם של סון גוקו, וג'יטה ושאר לוחמי ה-Z. בדומה לסדרת האנימה, עלילת המשחק מחולקת למספר סאגות: סאגת הסאיינים, סאגת נאמאק, סאגת האנדרואידים וסאגת בו. עם זאת, במשחק יש גם קטעים מקוריים וחדשים שנוצרו במיוחד עבורו.
משחקיות

המשחק הוא משחק פעולה המשלב בתוכו אלמנטים של משחקי לחימה ומשחקי תפקידים ממוחשבים. השחקן יכול להילחם ביריבים שונים ולקחת חלק בפעילויות כגון דיג, בישול, אכילה, נהיגה במכונית מרחפת ואימון הדמויות השונות במשחק. המשחק מציג "עץ יכולות" לכל דמות והשחקן יכול לקחת חלק בקרבות על מנת לשפר את יכולותיהן של הדמויות במשחק.
השחקנים יכולים לחקור את עולם המשחק (שמורכב ממפות רחבות בעלות מסכי טעינה ביניהן), השלמת העלילה הראשית והשלמת סיפורי צד (Side Quests).
בנוסף, במשחק קיימת מערכת בשם "לוח קהילה" בו השחקנים יכולים להרוויח מדליות שקשורות לדמויות בעולם של דרגון בול ולמקם אותן על הלוח. הלוח מחולק למספר חלקים, כאשר כל חלק (במידה והוא מכוסה במדליות) נותן בונוסים לשחקן: לוח הלחימה, לוח בישול, לוח אימונים וכו'.
השחקן יכול לבשל מאכלים שונים בעזרת מרכיבים שהשיג בעולם המשחק: החל מדגים ועד לבשר שנאסף בציד. המאכלים אותם השחקן מבשל מעניקים לו תוספות לכוח, בריאות וכן לאנרגיית הצ'י שלו לזמן מוגבל.
המשחק מכיל שבע דמויות עליהן השחקן יכול לשלוט: גוקו, גוהאן, פיקורו, וג'יטה, וג'יטו וטראנקס העתידי. ככל שהשחקן מתקדם בעלילת המשחק ולוקח חלק במשימות צדדיות, דמויות נוספות ייפתחו. בנוסף אליהן, דמויות שונות יכולות להיות "דמויות מסייעות" כאשר השחקן יכול להיכנס לקרב עם שתי דמויות מסייעות.
הנבלים במשחק ברובם הם נבלים אייקונים בסדרת האנימה: פריזה, סל, וג'יטה, מאג'ין בו ודמויות נוספות שהופיעו בזיכיון. חלק ממשימות הצד כוללות דמויות שהופיעו בסדרה "דרגון בול".
חבילות הרחבה

עד כה (אוגוסט 2023) המשחק הציג חמש חבילות הרחבה אותן ניתן לרכוש בנפרד או לקבל במידה והשחקנים רכשו גרסאות מורחבות של המשחק:
חבילות הרחבה > הכוח מתעורר 1+2

שתי חבילות ההרחבה שממשיכה את הסיפור הראשי ומציגה לשחקנים את בירוס, אל ההרס שהתעורר משינה ארוכה ומחפש אחר ה"סופר סאיין גוד". בנוסף, נבל ותיק של גוקו חוזר בצורה משופרת במטרה לדרוש נקמה. השחקנים יכולים לשדרג את דמויותיהם של גוקו ווג'יטה ולקבל את צורות הסופר סאיין גוד והסופר סאיין בלו.
חבילות הרחבה > טראנקס - לוחם התקווה

חבילת ההרחבה שמתרחשת במציאות אלטרנטיבית בה גוקו חלה במחלת לב קשה בזמן פלישת האנדרואידים לכדור הארץ. ההרחבה מספרת את סיפור ההישרדות של טראנקס העתידי והאירועים שהובילו אותו להגיע לעולמם של לוחמי ה-Z ולהזהיר אותם מהעתיד הצפוי להם.
חבילות הרחבה > בארדוק - לבדו כנגד הגורל

חבילת ההרחבה משמשת כפריקוול לאירועי המשחק ומספרת על האירועים שהובילו להשמדת כוכב הלכת וג'יטה ועל מאבקו של בארדוק, אביהם של גוקו וראדיץ במלחמתו נגד פריזה והצלת הכוכב מהשמדה.
חבילות הרחבה > טורניר אמנויות הלחימה ה-23

חבילת ההרחבה משמשת כפריקוול לאירועי המשחק ועוקבת אחר גוקו הצעיר (בסוף הסדרה "דרגון בול") שמשתתף בטורניר אמנויות הלחימה כשלוש שנים לאחר שהביס את המלך פיקורו המרושע. הרחבה זו בנויה במתכונת של משחקי לחימה טיפוסיים ובו שתי דמויות נלחמות אחת בשנייה בזירת קרב.
חבילות הרחבה > סוף סאגת בו (סאגת אוב)

בינואר 2024 יצאה חבילת המשך המבוססת על הפרקים האחרונים בדרגון בול Z שעד אז לא הוכנסו למשחק, ומתרחשים 10 שנים לאחר תבוסתו של קיד בו.